
РЕШЕНИЕ

[bookmark: _GoBack]№ 63 / 15.07.2011 г.

ПРОТОКОЛ № 9 / 15.07.2011 г.


ОТНОСНО: Допълнение на Наредбата за определянето и администрирането на местните такси и цени на услуги на територията на община Елена, в изпълнение на чл. 52, ал. 1, т. 3 от Закона за водите


Съгласно изменения в Закона за водите – чл. 52, ал. 1, т. 3, букви „а” и „б” – кметът на общината, след решение на Общинския съвет, издава Разрешителни за:
1. Водовземане от води, включително от язовири и микроязовири и минерални води - публична общинска собственост, както и от находища на минерални води - изключителна държавна собственост, които са предоставени безвъзмездно за управление и ползване от общините;
2. Ползване на водни обекти публична общинска собственост, с изключение на разрешителните по чл. 46, ал. 1, т. 3 от Закона за водите (за заустване на отпадъчни води в повърхностни води за: а) проектиране на обекти, в т. ч. канализационни системи на населени места, селищни и курортни образувания; б) експлоатация на съществуващи обекти, в т. ч. канализационни системи на населени места, селищни и курортни образувания).
Съгласно чл. 50, ал. 2 от Закона за водите – За издаване на разрешителните за водовземане и за ползване на воден обект се заплащат такси, определени с тарифа от Министерския съвет (Тарифа за таксите, които се събират в системата на Министерство на околната среда и водите) – чл. 8, ал. 1, т. 1, буква „б” и т. 2, буква „б” от Тарифата – таксите за тези услуги са 250 лв.
Съгласно чл. 195а, ал. 2 и ал. 4, т. 4 от Закона за водите - Таксите за води и водни обекти публична общинска собственост се заплащат по бюджетната сметка на общината, посочена в разрешителното, с което е предоставено правото за използване на водите.
Във връзка с гореизложеното, на основание чл. 21, ал. 1, т. 7, във връзка с т. 8 от ЗМСМА, в изпълнение на чл. 50, ал. 2 и чл. 52, ал. 1, т. 3 от Закона за водите, чл. 8, ал. 1, т. 1 буква „б” и т. 2 буква „б” от Тарифа, приета с ПМС № 136/13.05.2011 г. (обн. ДВ., бр. 39/20.05.2011 г.), ОБЩИНСКИ СЪВЕТ – ЕЛЕНА




РЕШИ:

1. Допълва “Раздел шести – чл. 36, Административни услуги – Екология” от Наредба за определянето и администрирането на местните такси и цени на услуги на територията на община Елена, с нови услуги и съответните такси, както следва:
- Издаване на „Разрешително за водовземане от води, включително язовири и микроязовири и минерални води - публична общинска собственост; подземни води, разположени в имоти, общинска собственост, чрез нови или същестествуващи водовземни съоръжения” – такса 250 лв.;
- Издаване на „Разрешително за ползване на воден обект – публична общинска собственост, с изключение на разрешителните по чл. 46, ал. 1, т. 3 от ЗВ - такса 250 лв.
2. За отдадените към настоящия момент язовири под наем, Общински съвет гр. Елена дава съгласие, Кмета на общината да стартира процедури за издаване на разрешителни по реда на Закона за водите, при заявяване от страна на наемателите.

